|  |  |  |
| --- | --- | --- |
| |  | | --- | | Αγαπητοί συνάδελφοι,σας ενημερώνουμε ότι ανακοινώθηκε το πρόγραμμα ΕΣΠΑ: «Ενίσχυση της Αυτοαπασχόλησης Πτυχιούχων Τριτοβάθμιας Εκπαίδευσης» ως ακολούθως:Προγράμματα - ΠροσκλήσειςΕνίσχυση της αυτοαπασχόλησης πτυχιούχων τριτοβάθμιας εκπαίδευσης (Β' κύκλος) Υποστήριξη πτυχιούχων τριτοβάθμιας εκπαίδευσης, ανέργων, μισθωτών και αυτοαπασχολούμενων, για την έναρξη/υποστήριξη της άσκησης επαγγελματικής δραστηριότητας συναφούς με την ειδικότητά τους, σε αυτοτελή επαγγελματικό χώρο. Επιδίωξη του προγράμματος είναι η ενίσχυση της αυτοαπασχόλησης των πτυχιούχων και η δημιουργία νέων θέσεων εργασίας. Σε ποιους απευθύνεται Απόφοιτοι ΑΕΙ/ΤΕΙ ή ισότιμης σχολής Ελλάδος ή εξωτερικού (αναγνωρισμένη από το ΔΟΑΤΑΠ) ή κάτοχοι αναγνώρισης επαγγελματικών προσόντων από  ΣΑΕΙ ή ΣΑΕΠ. Επίσης, πτυχία από Σχολές Θεάτρου και Χορού αναγνωρισμένες από το Υπ. Πολιτισμού ως τριτοβάθμιες και απόφοιτοι Μουσικών Εκπαιδευτηρίων αναγνωρισμένων από το Κράτος (το πρώτο πτυχίο θα πρέπει να έχει αποκτηθεί μετά την 1/1/1995). Μπορούν να συμμετέχουν:   * **Κατηγορία Δικαιούχων Α:**  Άνεργοι, εγγεγραμμένοι στα μητρώα ανέργων του ΟΑΕΔ, μισθωτοί (πλήρους ή μερικής ή εποχιακής απασχόλησης), υφιστάμενοι επιχειρηματίες που θα συστήσουν νέα εταιρία με ανέργους ή μισθωτούς. * **Κατηγορία Δικαιούχων Β:** Υφιστάμενοι ατομικοί επιχειρηματίες (αυτοαπασχολούμενοι) που ασκούν ήδη συναφή με την ειδικότητά τους (τίτλο σπουδών) επαγγελματική δραστηριότητα, όπως επίσης και συνεργασίες μεταξύ αυτών.   Επιδοτούνται για τη δημιουργία, οργάνωση, υποστήριξη και λειτουργία νέας ή υφιστάμενης επιχείρησης συναφούς με τις σπουδές τους, με 5.000-25.000€ για ένα δικαιούχο με ατομική επιχείρηση, έως 40.000€ για συνεργατικά σχήματα δύο ατόμων, έως 50.000€ για συνεργασίες τριών ή περισσοτέρων. Περίοδος υποβολής από 5/7/2017 έως 9/8/2017  Η ηλεκτρονική υποβολή μπορεί να γίνει σε 3 διαφορετικές περιόδους οι οποίες είναι οι εξής:   * **1η περίοδος** υποβολής:από **5/7/2017**έως **9/8/2017** * **2η περίοδος** υποβολής: από **6/9/2017**έως **11/10/2017** * **3η περίοδος** υποβολής: από **8/11/2017**έως **13/12/2017**   Οι αιτήσεις χρηματοδότησης υποβάλλονται ΜΟΝΟ ηλεκτρονικά μέσω του δικτυακού τόπου: [www.ependyseis.gr/mis.](http://www.ependyseis.gr/mis.)  Κάθε δυνητικός δικαιούχος, έχει δικαίωμα υποβολής σε μια μόνο περίοδο υποβολής αιτήσεων. Δυνητικοί δικαιούχοι οι οποίοι έχουν ενταχθεί στο πλαίσιο του Α' κύκλου της Δράσης, δεν έχουν δικαίωμα υποβολής στο πλαίσιο του Β' κύκλου της Δράσης, επί ποινή απόρριψης της υποβληθείσας αίτησης χρηματοδότησης στο Β' κύκλο της Δράσης. Είδος ενίσχυσης [Επιχορήγηση / Επιδότηση](https://www.espa.gr/el/Pages/Proclamations.aspx?fs=True&country=True&aid=%CE%95%CF%80%CE%B9%CF%87%CE%BF%CF%81%CE%AE%CE%B3%CE%B7%CF%83%CE%B7%20%2F%20%CE%95%CF%80%CE%B9%CE%B4%CF%8C%CF%84%CE%B7%CF%83%CE%B7) Περιοχή εφαρμογής Όλη η Ελλάδα Όροι και προϋποθέσεις I.Εισοδηματικά κριτήριαΓια τους  ενδιαφερόμενους που θα υποβάλλουν αίτηση με την ιδιότητα του ανέργου ... [https://www.espa.gr/Style%20Library/Images/icon-expand.jpg](https://www.espa.gr/el/Pages/ProclamationsFS.aspx?item=3439) Τι χρηματοδοτείται Κατηγορίες ενέργειας/ δαπάνης και μέγιστο επιλέξιμο ποσοστό/ποσό στον επιχορηγούμενο προϋπολογισμό του επιχειρηματικού σχεδίου:  **Λειτουργικά** (όπως ενοίκια επαγγελματικού χώρου, δαπάνες ηλεκτρισμού, σταθερής και κινητής επαγγελματικής τηλεφωνίας, ύδρευσης, θέρμανσης, λοιπές κοινόχρηστες δαπάνες, δαπάνες φιλοξενίας σε θερμοκοιτίδες): **60%**  **Δαπάνες για αμοιβές τρίτων** (όπως νομική, συμβουλευτική, λογιστική υποστήριξη, σύνταξη και παρακολούθηση επιχειρηματικού σχεδίου, υπηρεσίες θερμοκοιτίδας, εξειδικευμένα σεμινάρια επαγγελματικής κατάρτισης): **20%**  **Δαπάνες προβολής, δικτύωσης και συμμετοχής σε εκθέσεις** (όπως σχεδιασμός και παραγωγή εταιρικής ταυτότητας, έξοδα συμμετοχής σε επαγγελματικές εκθέσεις, σχεδιασμός και κατασκευή εταιρικής ιστοσελίδας): **10%**  **Προμήθεια αναλωσίμων** (όπως δαπάνες προμήθειας αναλώσιμων υλικών σε άμεση σχέση με τη λειτουργία της επιχείρησης, δαπάνες προμήθειας πρώτων υλών και ενδιάμεσων προϊόντων για επιχειρήσεις με μεταποιητική δραστηριότητα): **15%**  **Ασφαλιστικές εισφορές δικαιούχου (επιχειρηματία/εταίρων):** **30%**  **Μισθολογικό κόστος για νέα/ες θέση/εις εργασίας:** 12.000€  **Αποσβέσεις παγίων / Χρηματοδοτική μίσθωση εξοπλισμού**: **20%** ΕΚΤ χωρίς χρήση ρήτρας ευελιξίας  **Αγορά / Χρηματοδοτική μίσθωση εξοπλισμού  / Διαμόρφωση εσωτερικού χώρου μικρής κλίμακας**: **40%** με χρήση ρήτρας ευελιξίας  Επιλέξιμες είναι οι δαπάνες από την ημερομηνία έκδοσης της Απόφασης Προσωρινού Καταλόγου Δυνητικών Δικαιούχων έως 24 μήνες από την ημερομηνία ένταξής τους. Προϋπολογισμός € 80.000.000  Αναλυτικά:   * Ανατολική Μακεδονία και Θράκη, Κεντρική Μακεδονία, Ήπειρος, Θεσσαλία, Δυτική Ελλάδα: 48.200.000 € * Δυτική Μακεδονία, Ιόνια Νησιά, Πελοπόννησος, Βόρειο Αιγαίο, Κρήτη: 14.200.000 € * Αττική: 12.300.000 € * Στερεά Ελλάδα: 3.100.000 € * Νότιο Αιγαίο: 2.200.000 €   Επιπλέον πληροφορίες στην ιστοσελίδα του ΕΣΠΑ: <https://www.espa.gr/el/Pages/ProclamationsFS.aspx?item=3439> | |  | |